Здаецца, няма нічога больш сумнага, чым алімпіяда. Хутчэй за ўсё, менавіта так думае большасць вучняў. Але гэта не пра мяне. На працягу шасці гадоў я займалася вывучэннем роднай мовы і прымала ўдзел ва ўсіх магчымых алімпіядах па гэтым прадмеце. Многія стараліся ўпэўніць мяне ў тым, што мне, вучаніцы фізіка-матэматычнага профілю, гэта зусім не патрэбна, і не варта губляць час дарэмна.